# Aurora Venturini

Aurora Venturini (La Plata, Buenos Aires, Argentina; 20 de desembre de 1921 - 24 de novembre de 2015) va ser una novel·lista, contista, poeta, traductora i assagista argentina.
Es va graduar en filosofia i ciències de l'educació a la Universitat Nacional de la Plata. Va ser assessora a l'Institut de Psicologia i Reeducació del Menor, on va conèixer Eva Perón, de qui va ser amiga íntima i amb qui va treballar.
El 1948, va rebre de mans de Jorge Luis Borges el Premi Iniciación, per El solitario. Va formar part de les Ediciones del Bosque de la Plata, al costat de María Dhialma Tiberti i uns altres grans escriptors d'aquesta ciutat.
Va estudiar psicologia a la Universitat de París, ciutat en la qual s'autoexilià durant 25 anys després de la Revolució Alliberadora. A París, va viure en companyia de Violette Leduc i va travar amistat amb Jean-Paul Sartre, Simone de Beauvoir, Albert Camus, Eugène Ionesco i Juliette Gréco; a Sicília va freqüentar l'amistat de Salvatore Quasimodo. Va estar casada amb l'historiador Fermín Chávez. Va ser professora de filosofia a l'Escola Normal Antonio Mentruyt de Banfield.
Ha traduït i escrit treballs crítics sobre poetes com Isidore Ducasse, comte de Lautréamont, François Villon i Arthur Rimbaud, traduccions per les quals va rebre la condecoració de la Creu de Ferro atorgada pel govern francès.

## Premis i reconeixements

El 1948 va rebre el Premi Iniciación, per El solitario, el seu primer llibre de poemes, de mans de Jorge Luis Borges. L'any 1969 va rebre el Premi Domani i el Premi Pirandello de Oro per Nosotros, los Caserta El 2007, va rebre el Premi Nueva Novela, atorgat per Página/12, pel seu llibre Las Primas. Al desembre de 2010, l'edició espanyola d'aquesta obra (Ed. Caballo de Troya) va ser votada com el millor llibre en espanyol editat a Espanya durant 2009, i rebé el II Premi Otras Voces, Otros Ámbitos.

## Obres

* 1942. Versos al recuerdo
* 1948. El anticuario
* 1948. Adiós desde la muerte
* 1951. El solitario
* 1953. Peregrino del aliento
* 1955. Lamentación mayor
* 1959. El ángel del espejo
* 1959. Laúd
* 1962. La trova
* 1962. Panorama de afuera con gorriones
* 1963. La pica de la Susona; leyenda andaluza
* 1963. François Villon, raíx de iracunida; vida y pasión del juglar de Francia
* 1964. Carta a Zoraida; relatos para las tías viejas
* 1969. Pogrom del cabecita negra
* 1974. Jovita la osa
* 1974. La Plata mon amour
* 1981. Antología personal, 1940-1976
* 1988. Zingarella
* 1991. Las Marías de Los Toldos
* 1992. Nosotros, los Caserta
* 1994. Estos locos bajitos por los senderos de su educación
* 1994. Poesía gauchipolítica federal
* 1997. Hadas, brujas y señoritas
* 1997. 45 poemas paleoperonistas
* 1997. Evita, mester de amor, en col·laboració amb Fermín Chávez.
* 1998. Me moriré en París, con aguacero
* 1999. Lieder
* 2001. Alma y Sebastián
* 2001. Venid amada alma
* 2004. Racconto
* 2005. John W. Cooke
* 2006. Bruna Maura Maura Bruna
* 2008. Las primas
* 2012. El marido de mi madrastra
* 2013. Los rieles
* 2014. Eva. Alfa y Omega
* 2015. Cuentos secretos
* 2020. Las amigas

## Referències

* ↑ Salerno, María Paula. «La «nueva» narrativa de Aurora Venturini: textos de ayer y de hoy» (en castellà) pàg. 8. III Congreso Internacional Cuestiones Críticas, Rosario, abril 2013. [Consulta: 20 octubre 2021].
* ↑ Neo Poblet, Natalia. «Aurora Venturini: Escribir para olvidar» (en castellà). Fundación La Balandra. Arxivat de l'original el 2021-10-20. [Consulta: 20 octubre 2021].
* 1 2 3 Abdala, Verónica. «Aurora Venturini, de una originalidad a la vez cómica y monstruosa» (en castellà). Clarín, 13-11-2020. [Consulta: 20 octubre 2021].
* ↑ «Aurora Venturiniː Una apasionada por todas las aventuras del intelecto» (en castellà). Diario El Dia de La Plata, 19-11-2019. [Consulta: 20 octubre 2021].
* 1 2 Liliana Viola, La prima, Radar, 9 de desembre de 2007.
* 1 2 Enrique Vila-Matas, "Venturini s'aventura", El País, Madrid: 23 de desembre de 2007.
* 1 2 «Aurora Venturini | CBQ» (en espanyol europeu). [Consulta: 30 octubre 2020].
* ↑ "Una batalladora de les lletres", El Dia, La Plata: 16 de desembre de 2007
* ↑ «Una salvaje inteligencia - LA NACION» (en castellà). [Consulta: 7 maig 2021].
* ↑ Silvina Fregís, "Tal vegada porti dins una altra dona molt més jove", Página/12, 4 de gener de 2008.
* ↑ Aurora Venturini, premio "Otras Voces, Otros Ámbitos" por "Las Primas", diari ABC, 20 de desembre de 2010

## Vegeu també

* Las primas (primeres pàgines). Babelia, 26 de juliol de 1921, «La novela que reveló a una autora de 85 años». El País